Document ID: 32005R0209

KOMMISSIONENS FORORDNING (EF) Nr. 209/2005
af 7. februar 2005
om opstilling af en liste over tekstilvarer, for hvilke der ikke kræves noget oprindelsesbevis, når de overgår til fri omsætning i Fællesskabet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1541/98 af 13. juli 1998 om dokumentation for oprindelsen af visse tekstilvarer henhørende under afsnit XI i den kombinerede nomenklatur og overgået til fri omsætning i Fællesskabet samt om betingelserne for, at denne dokumentation kan anerkendes (1), særlig artikel 4, og
ud fra følgende betragtninger:
(1)
For de tekstilvarer og beklædningsgenstande, der ikke er omfattet af specifikke foranstaltninger under Fællesskabets handelspolitik, og som overgår til fri omsætning, er det i ovennævnte forordning fastsat, at der kan indrømmes undtagelse fra forpligtelsen til at forelægge et oprindelsesbevis, og at det i bestemmelserne om undtagelse fra forpligtelsen til at forelægge et oprindelsescertifikat skal anføres, om der skal forelægges en oprindelseserklæring for de pågældende varer.
(2)
Ved Kommissionens forordning (EF) nr. 2579/98 af 30. november 1998 blev der opstillet en liste over tekstilvarer, for hvilke der ikke kræves noget oprindelsesbevis, når de overgår til fri omsætning i Fællesskabet (2). Det er nu nødvendigt at ajourføre denne liste ved at tilføje nye kategorier af tekstilvarer.
(3)
Af hensyn til klarheden og retssikkerheden bør forordning (EF) nr. 2579/98 udtrykkeligt ophæves og erstattes af bestemmelserne i nærværende forordning.
(4)
Med henblik på at implementere de EU-forpligtelser, der er en følge af udløbet af WTO-aftalen om tekstilvarer og beklædningsgenstande, og navnlig med henblik på at opfylde kravene i artikel 2 §8 c) i WTO-aftalen, der foreskriver, at »på den første dag i den 121. måned, hvor WTO-overenskomsten er i kraft, skal sektoren for tekstilvarer og beklædningsgenstande være integreret i GATT 1994, idet alle restriktioner i henhold til denne aftale er blevet ophævet«, bør bestemmelserne i denne forordning finde anvendelse fra den 1. januar 2005.
(5)
De i denne forordning fastsatte foranstaltninger er i overensstemmelse med udtalelsen fra Toldkodeksudvalget -
UDSTEDT FØLGENDE FORORDNING:
Artikel 1
I forbindelse med overgang til fri omsætning for de tekstilvarer, der er opført i bilaget til denne forordning, er der ikke krav om forelæggelse af oprindelsesbevis.
Artikel 2
Forordning (EF) nr. 2579/98 ophæves.
Artikel 3
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra den 1. januar 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. februar 2005.

Labels: 3
1